CELEX: 62021CN0750
Language: da
Date: 2021-12-06 00:00:00
Title: Sag C-750/21 P: Appel iværksat den 6. december 2021 af Pilatus Bank plc til prøvelse af kendelse afsagt af Retten (Niende Afdeling) den 24. september 2021 i sag T-139/19, Pilatus Bank mod ECB

28.2.2022   
            
            
               DA
            
            
               Den Europæiske Unions Tidende
            
            
               C 95/16
            
         
      Appel iværksat den 6. december 2021 af Pilatus Bank plc til prøvelse af kendelse afsagt af Retten (Niende Afdeling) den 24. september 2021 i sag T-139/19, Pilatus Bank mod ECB
      (Sag C-750/21 P)
      (2022/C 95/20)
      Processprog: engelsk
      
         Parter
      
      
         Appellant: Pilatus Bank plc (ved Rechtsanwalt O. Behrends)
      
         Den anden part i appelsagen: Den Europæiske Centralbank (ECB)
      
         Appellanten har nedlagt følgende påstande
      
      
                  —
               
               
                  Den appellerede kendelse ophæves.
               
            
                  —
               
               
                  Det fastslås, at ECB’s afgørelse af 21. december 2018, hvorved det over for appellanten erklæredes, at ECB ikke længere var kompetent til at sikre sit direkte tilsyn med appellanten og træffe foranstaltninger vedrørende denne, er ugyldig i henhold til artikel 264 TEUF.
               
            
                  —
               
               
                  For så vidt som Domstolen ikke kan træffe afgørelse om sagens realitet, hjemvises sagen til Retten, for at denne kan træffe afgørelse i annullationssøgsmålet.
               
            
                  —
               
               
                  ECB tilpligtes at betale appellantens omkostninger og omkostningerne i forbindelse med appelsagen.
               
            
         Anbringender og væsentligste argumenter
      
      Appellanten har til støtte for sin appel fremsat to anbringender.
      Første appelanbringende om, at Retten anlagde en fejlagtig fortolkning af bestemmelserne i Rådets forordning nr. 1024/2013 (1) ved urigtigt at lægge til grund, at ECB ikke har nogen yderligere kompetence i forhold til appellanten som følge af appellantens fortabelse af tilladelse.
      Andet appelanbringende om, at Retten ikke på passende vis behandlede de af appellantens anbringender, der ikke vedrører ECB’s angivelige manglende kompetence.
      
         (1)  Rådets forordning (EU) nr. 1024/2013 af 15.10.2013 om overdragelse af specifikke opgaver til Den Europæiske Centralbank i forbindelse med politikker vedrørende tilsyn med kreditinstitutter (EUT 2013, L 287, s. 63).